Vrhovni sud pravde (Venezuela)
<s>Vrhovni sud pravde (španjolski: Tribunal Supremo de Justicia) je najviši sud u Venezueli i glavni tijelo njezine sudske vlasti.</s><s>Sud zasjeda u posebnoj zgradi u Caracasu, a njegov aktualni predsjednik je Maikel José Moreno Pérez.</s>

<s>Vrhovni sud pravde može zasjedati ili u sklopu posebnih odjela (postoji ih šest: ustavni, upravno-politički, izborni, građanski, kazneni i društveni) ili na plenarnoj sjednici.</s><s>Svaki odjel ima pet sudaca, osim ustavnog, koji ih ima sedam.</s><s>Glavna funkcija suda je, prema Ustavu i pratećim zakonima, kontrola ustavnosti i zakonitosti javnih akata.</s>

<s>Vrhovni sud pravde sastoji se od ukupno 32 suca (magistrados), koje Narodna skupština izabire na jedinstveni i neobnovljivi mandat u trajanju od 12 godina.</s><s>Suci se izabiru dvotrećinskom većinom ili, ako se ista ne uspije postići nakon tri uzastopna pokušaja, običnom većinom.</s><s>Opoziv sudaca moguć je, prema Ustavu, uz dvotrećinsku većinu u Narodnoj skupštini, ali samo ako su prethodno državni odvjetnik, državni revizor i pravobranitelj za ljudska prava supotpisali ocjenu o "ozbiljnoj nesposobnosti" i suspendirali suca.</s>

<s>Zbog iznimnog utjecaja izvršne vlasti na rad suda, Vrhovni sud pravde godinama trpi oštre kritike, a Transparency International ga je 2014. godine proglasio najkorumpiranijim sudom na svijetu.</s>

<s>Pravo u Venezueli
Venezuela</s>

